प्रस्तुत अध्येता रोहिणी अग्रवाल के इस कथन से सहमत नहीं है कि “मीरा के पदों को यदि आध्यात्मिकता के कुहांसे से मुक्त कर दिया जाए, तो वे जीवन के राग, उल्लास, उत्सव, और ठाट-बाट के साथ एन्द्रिकता के उद्दाम का भी संस्पर्श करते हैं। घोर लौकिकता के बीच घोर शृंगारिक बाना।”(अग्रवाल, रोहिणी 2011, 21 ) वास्तव में मीरा के सामने कोई अध्यात्मिक कुहाँसा नहीं था। वास्तव में राग, उल्लास और उत्सव तो आध्यात्मिकता को सहज बनाते हैं। प्रभु मिलन की इच्छा निम्नलिखित पद में भी अभिव्यक्त हुई है :